Temeljem odredbi članaka 41. Statuta Rukometnog kluba „Split**“, izborna** Skupština Rukometnog Kluba Split održana 1. travnja 2016. godine usvojila je

**POSLOVNIK O RADU SKUPŠTINE**

**Rukometnog kluba „Split“**

**Članak 1.**

Skupština Rukometnog kluba „Split“ (u daljnjem tekstu: Skupština) radi na plenarnoj sjednici i može pravovaljano odlučivati ako je na sjednici Skupštine nazočna natpolovična većina predstavnika u Skupštini, izabranih sukladno Statutu, a odluke se donose većinom glasova nazočnih predstavnika.

**Članak 2.**

Radom Skupštine predsjedava Predsjednik Rukometnog kluba „Split“, a u njegovoj nenazočnosti ili spriječenosti član Upravnog odbora kojeg odredi Predsjednik, odnosno u ostalim slučajevima Dopredsjednik.

**Članak 3.**

Skupština na prijedlog predsjedavajućeg bira Verifikacijsko povjerenstvo koje broj tri (3) člana, zapisničara, te dva (2) ovjerovitelja zapisnika, a biraju većinom glasova nazočnih članova Skupštine.

**Članak 4.**

Poslovi i zadaće Verifikacijskog povjerenstva su:

* utvrditi sveukupan broj članova Kluba;
* utvrditi sveukupan broj nazočnih članova Skupštine,

**Članak 5.**

Sadržaj rada predlaže predsjedavajući Skupštine, sukladno čl. 2 ovog Poslovnika.

Dopunu sadržaja rada predlažu članovi Skupštine.

Sadržaj rada se usvaja većinom glasova nazočnih članova Skupštine.

**Članak 6.**

Podnositelji izvješća ili pak uvodnog izlaganja nemaju ograničeno vrijeme za raspravu i mogu više puta govoriti.

**Članak 7.**

Ostali članovi Skupštine dobivaju riječ od predsjedavajućeg Skupštine, i to po redoslijedu prijave, a rasprava im može trajati do pet (5) minuta, a replike dvije (2) minute.

**Članak 8.**

Gosti na Skupštini mogu svojim raspravama sudjelovati u radu Skupštine, ali bez prava odlučivanja.

**Članak 9.**

Predsjedavajući Skupštine imaju pravo i zadaću opomenuti i upozoriti sudionike u raspravi čije izlaganje bitno odudara od teme koja je na dnevnom redu, odnosno, ako se ne drži do odredbi iz ovog Poslovnika.

**Članak 10.**

Glasovanje na Skupštini je javno.

Skupština ima pravo nad polovičnom većinom glasova nazočnih članova Skupštine odlučiti da se o pojedinim pitanjima odlučuje tajnim glasovanjem.

**Članak 11.**

Skupština usvaja odluke nadpolovičnom većinom glasova nazočnih članova Skupština.

Predsjedavajući Skupštine proglašava sve donesene odluke pravovaljanima.

**Članak 12.**

Predsjedavajući Skupštine nakon provedenih razrješenja i imenovanja podnosi Skupštini izvješće o rezultatima izbora.

**Članak 13.**

Eventualna pitanja rada Skupštine koja nisu riješena ovim Poslovnikom, riješit će predsjedavajući Skupštine.

**Članak 14.**

Ovaj Poslovnik stupa na snagu na dan usvajanja i primjenjuje se isti dan po usvajanju.

U Splitu, 1. travnja 2016. godine

 PREDSJEDAVAJUĆI SKUPŠTINE

 mr.sc. Goran Bučević